Tjemenska kost

**Tjemene kosti** (lat., jednina: *os parietale*) su par kostiju u lobanji kičmenjaka, koje, kada su povezane, formiraju strane i krov glavenog skeleta. Svaka kost je grubo četverostranog oblika, a ima: 
*dvije površine, 
*četiri granice (ruba) i 
*četiri ugla.

Latinsko ime – posvojenicu (parijetalna) dobila je od riječi *paries * (*–ietis*) = zid.

## Površine
### Vanjska ploha 
Vanjska ploha tjemene kosti je glatka i udubljena, sa tjemenom kvrgom (*tuber parietale*) u blizini centra, koja označava mjesto početka njenog okoštavanja.
Sredinom vanjske plohe prolaze gornja i donja koštana linija (*linea temporalis*) *superior* i *inferior*).
Sa donje linije polazi sljepoočni obloga *fascia temporalis*, a gornja linija označava gornju granicu polazišta sljepoočnog mišića (*musculus temporalis*).

### Unutrašnja ploha 
Unutrašnja ploština tjemene kosti je udubljena i na površini ima brazde koje potiču od grana srednje arterije moždnih ovojnica (*arteria meningea media*). Uz gonji rub, na njoj se nalazi plitka udubina, koja sa udubinom na tjemenoj kosti suprotne strane gradi kanal (*suclus sagittalis*). 
U blizini brazde je nekoliko depresije, koje su najbolje ispoljene na lobanji starih osoba, za arahnoidnom granulacijom (Pacchionijeva tijela).

U brazdi je unutrašnji tjemeni otvor, ako i kada postoji.
mini|250px|Lijeva tjemena kost – vanjska površina
mini|250px|lijevo| Lijeva tjemena kost –unutrašnja površina
mini|250px|centar|Lijeva tjemena kost (zelena). Animacija staje na nekoliko sekundi, na unutrašnjoj i vanjskoj površini

### Granice – Rubovi 
Prednji rub (*margo frontalis*) je duboko nazubljen i spojen sa čeonom kosti, tako da čine vjenčani šav (*sutura coronalis*). Mjesto spajanja ovog šava sa strelastim šavom (*sutura sagittalis*) ima oblik slova **T** i naziva se bregma. 
Zadnji (potiljačni) rub (*margo occipitalis*) spojen je sa potilljačnom kosti i čini polovinu lambdoidnog šava (*sutura lambdoidea*). Mjesto gdje se ovaj šav spaja sa sagitalnim šavom označava se kao lambda.

Gornji rub (*margo sagittalis*) spojen je sa gornjom granicom tjemene kosti suprotne strane sa kojom čini strelasti šav.

Donji rub (*margo squamosa*) spojen je sa dijelovima koji imaju sljedeća svojstva:
* prednji dio donjeg ruba je tanak i konkavan i spojen sa velikim krilom klinaste kosti;
* srednji dio donjeg ruba je lučnog oblika i spojen je ljuskom sljepoočne kosti.
*zadnji dio donjeg ruba je deblji i spojen je sitastim (mastoidnim) dijelom sljepoočne kosti.
mini|250px|Lobanja je na vrhu. Sagitalna brazda razdvaja lijevu i desnu tjemenu kost.
mini|250px|lijevo|Vjenačni šav, koji dijeli tjemene i čeone kosti.
[mini|250px|[Skvamozni šav, koji razdvaja tjemene i sljepoočne kosti]].
[mini|250px|[Lambdoidni šav, koji razdvaja tjemene i potiljačne kosti]]

### Uglovi 
**Čeoni ugao** (*angulus frontalis*) je mjesto gdje se spajaju strelasti i vjenčasti šav. Tačka spoja naziva se bregma. Kod dojenčadi to područje tjemena nije do kraja okoštalo, a prekriveno je vezivnim tkivom koje čini prednju fontnelu (*fontanella anterior*).

**Klinasti ugao** (*anglus sphenoidalis*) nalazi e između čeone i velikih krila klinaste kosti.

**Potiljačni ugao** (*angulus occipitalis*) je mjesto susreta strelastog i lambdoidnpg šava – tačka zvana lambda. Kod dojenčadi taj dio je prekriven samo vezivnim tkivom i naziva se zadnja fontanela.

**Sisasti (mastoidni) ugao** (*angulus mastoideus*) uzglobljen je sa potiljačnom kosti i sa sisasastim dijelom sljepoočne kosti.

## Ostale životinje
Kod ostalih kičmenjaka, tjemene kosti obično čine zadnji ili centralni dio lobanjskog krova, iza čeone kosti. Kod mnogih ne-sisarskih tetrapoda, one se graniče sa zadnjim parom **posttjemenih** kostiju koje mogu biti isključivo na krovu lobanje ili pod nagibom prema dolje, učestvujući u poleđini lubanje, u zavisnosti od vrste. Kod živećih tuatara i mnogi fosilnih vrsta, između dvije tjemene kosti, na *tjemenom foramenu*, nalazi se mali otvor, Taj otvor je mjesto trećeg oka, u srednjoj liniji lobanje, koje je mnogo manje od dva glavna oka.

## Dodatne slike

Parietal bone animation2.gif|Položaj tjemene kosti (zelena)
Parietal bone close-up animation2.gif|Oblik tjemene kosti
Parietal bone.jpg|Tjemena kost
Cranial bones en.svg|Kosti glave
Gray188.png|Side view of the skull.
Gray193.png|Baza lobanje – gornja površina 
Gray194.png|Sagitalni presjek lobanje
Temporal fossa.jpg|Lobanjski žlijeb tjemene kosti
Slide2llll.JPG|Tjemena kost
HSCA-JFK-head-7-125.jpg|Autopsija: John F. Kennedy – Putanja projektila kroz lobanju predsjednika Kennedyja. Metak je pogodio zadnji dio njegove desne tjemene kosti sa leđa.
Slide1geo.JPG|Glaveni nastavci - originalna mumifikacija

## Također pogledajte 
*Lobanja

## Reference
## Vanjski linkovi
Kategorija:Anatomija čovjeka
Kategorija:Kosti glave
Kategorija:Glava i vrat
Kategorija:Neurohirurgija